**Jegyzőkönyv**

**Készült:** Zalaszentgrót Város Önkormányzata Képviselő-testületének 2019. április 18-án 1550 órai kezdettel tartott rendkívüli, nyilvános üléséről

**Helye:** Városháza, Deák Ferenc terem

 Zalaszentgrót, Dózsa Gy. u. 1.

**Jelen vannak:** Baracskai József polgármester

 Balogh Gábor alpolgármester

 Gelencsér István képviselő

 Dr. Tihanyi Ottó képviselő

 Kovács László képviselő

 Mazzag Zoltán képviselő

 Vári Mária képviselő

 Veress János képviselő

 Takács Tibor képviselő

 Dr. Simon Beáta jegyző

 Dr. Dézsenyi Veronika aljegyző

 Dr. Gondos István jogi szakreferens

**Jegyzőkönyvvezető:** Saska Zsuzsanna

**Baracskai József:** Nagy tisztelettel köszöntöm a megjelenteket.Megállapítom, hogy a képviselő-testület tagja jelen van, így határozatképes.

Kérem, aki egyetért a napirendi tárgysor tárgyalásával, szavazzon.

*A Képviselő-testület 9 igen szavazattal egyhangúlag elfogadta a napirendi javaslatot.*

**Napirendi pont:**

1. Döntés az önkormányzati tűzoltóságok feladatellátásához szükséges többletforrás biztosítása érdekében rendkívüli önkormányzati támogatás pályázatának benyújtásáról

Előadó: Baracskai József polgármester

Tárgyalja: Pénzügyi és Ügyrendi Bizottság

**1. sz. napirendi pont**

**Döntés az önkormányzati tűzoltóságok feladatellátásához szükséges többletforrás biztosítása érdekében rendkívüli önkormányzati támogatás pályázatának benyújtásáról**

*A napirendhez tartozó előterjesztés a jegyzőkönyv mellékletét képezi*

**Baracskai József:** A 2019. évi központi költségvetéséről szóló törvény alapján a megyei önkormányzatok rendkívüli támogatására és az önkormányzatok rendkívüli támogatására pályázati kiírás közzétételére került sor. A pályázat keretében a helyi önkormányzatok rendkívüli támogatása a települési önkormányzatok működőképességének megőrzésére vagy egyéb, a feladataik ellátását veszélyeztető helyzet elhárítására szolgál. A támogatást az önkormányzati tűzoltóságok feladatellátásához szükséges többletforrás biztosítására fordítja. Elfogadásra javaslom a pályázat benyújtását.

Kérdezem, hogy van-e valakinek hozzászólása a napirendi ponttal kapcsolatban.

*A napirendi ponttal kapcsolatban javaslat, hozzászólás nem hangzik el.*

Kérem, aki egyetért az önkormányzati tűzoltóságok feladatellátásához szükséges többletforrás biztosítása érdekében rendkívüli önkormányzati támogatás pályázatának benyújtásával, kézfeltartással szavazzon.

A képviselő-testület 9 igen szavazattal az alábbi határozatot hozat:

**33/2019. (IV. 18.) számú képviselő-testületi határozat:**

Zalaszentgrót Város Önkormányzat Képviselő-testülete egyetért az önkormányzati tűzoltóságok feladatellátásához szükséges többletforrás biztosítása érdekében rendkívüli önkormányzati támogatás pályázatának benyújtásával.

A Képviselő-testület felhatalmazza Baracskai József polgármestert, hogy a pályázat benyújtásával kapcsolatos valamennyi intézkedést megtegye.

**Határidő:** 2019. április 18.

**Felelős:** Baracskai József polgármester

További hozzászólás hiányában, Baracskai József polgármester az ülés 1600 órakor bezárta.

Kmf.

Baracskai József Dr. Simon Beáta

 polgármester jegyző